ઉત્તરપ્રદેશમાં કૈરાના લોકસભા અને નૂરપુર વિધાનસભાની પેટા-ચૂંટણીના 31 મી મેએ જાહેર થયેલા પરિણામો આ વર્ષે માર્ચમાં ફુલપુર અને ગોરખપુર લોકસભા બેઠકોમાં યોજાયેલી પેટાચૂંટણીના પરિણામોના વલણના સમર્થનમાં રહ્યા છે. પશ્ચિમ, મધ્ય અને પૂર્વ યુપીમાંની ચાર બેઠકોમાં જીત પછી હવે એ સ્પષ્ટ થઈ ગયુ છે કે સંગઠિત વિરોધપક્ષ ભાજપને હરાવી શકે છે. જો વિરોધ પક્ષોએ કૈરાના અને નૂરપુરમાં અલગથી ચૂંટણી લડી હોત તો ભાજપને નિર્ણાયક જનાધાર મળ્યો હોત.